KLASA:112-01/19-01/11

URBROJ: 2137-33-01-19-2

Sokolovac, 06.08.2019.

Na temelju članka 99. stavka 9. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14.. 7/17. i 68/18) u sklopu projekta PRILIKA ZA SVE 3 koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenika s teškoćama u razvoju u osnovnoškolskim i srednjoškolskim odgojno- obrazovnim ustanovama, faza III“ temeljem poziva UP.03.2.1.03 Europskog socijalnog fonda u sklopu Operativnog programa“Učinkoviti ljudski potencijali“ 2014-2020, Osnovna škola Sokolovac, Trg dr. Tomislava Bardeka 10, Sokolovac dana 06.08.2019. godine raspisuje

JAVNI NATJEČAJ
za prijavu kandidata za obavljanje poslova pomoćnika/pomoćnice u nastavi

I.

OPĆI PODACI

Broj traženih osoba: pomoćnik/pomoćnica u nastavi – 2 izvršitelja

Mjesto rada: 1 izvršitelj/ica u Osnovnoj školi Sokolovac u Sokolovcu i 1 izvršitelj/ica u Područnoj školi Veliki Botinovac u Velikom Botinovcu.

Radno vrijeme: nepuno radno vrijeme, 30 sati tjedno

Vrsta ugovora: ugovor o radu na određeno vrijeme, do 10 mjeseci

II.

UVJETI
- najmanje završeno četverogodišnje srednjoškolsko obrazovanje
- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10.,105/10., 90/11., 5/12., 16/12., 86/12., 126/12., 94/13., 152/14. , 7/17. i 68/18).

Dodatnu prednost imati će osobe s iskustvom u radu s učenicima s teškoćama u razvoju ili volontiranju.

III.

Uz pisanu prijavu na natječaj potrebno je priložiti:
- životopis
- dokaz o stručnoj spremi (neovjerena preslika)
- dokaz o hrvatskom državljanstvu (neovjerena preslika)
- uvjerenje nadležnog suda da se protiv kandidata ne vodi kazneni postupak - ne starije od 6 mjeseci (neovjerena preslika)

-potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

 Kandidati koji se pozivaju na pravo prednosti pri zapošljavanju u skladu s člankom 102. stavkom 1. -3. Zakona o hrvatskim braniteljima iz Domovinskog rata i članova njihovih obitelji („Narodne novine“ broj 121/17.) dužni su, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članova njihovih obitelji(„Narodne novine“ broj 121/17.) – poveznica na internet stranicu Ministarstva hrvatskih branitelja:<https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

IV.

Odabir kandidata za poslove pomoćnika u nastavi izvršiti će Stručno povjerenstvo Osnovne škole Sokolovac temeljem individualnih intervju Stručnog povjerenstva i svakog pojedinog kandidata te stručnih metoda procjene kompetencija i osobina kandidata.
Odabrani pomoćnik koji prvi puta ulazi u sustav proći će program uvođenja u rad.

Sukladno Pravilniku o pomoćnicima u nastavi i stručnim komunikacijskim posrednicima, pomoćnik u nastavi ne smije biti roditelj/skrbnik niti drugi član uže obitelji učenika kojem kojima se pruža potpora.

V.

Prijave s dokazima o ispunjavanju propisanih uvjeta podnose se preporučeno poštom na sljedeću adresu: Osnovna škola Sokolovac, Trg dr. Tomislava Bardeka 10, 48 306 Sokolovac.

Rok za podnošenje prijava je 8 dana od dana objave javnog natječaja.
Na natječaj se mogu javiti osobe oba spola.
Nepotpune i nepravodobno dostavljene prijave neće se razmatrati.
Obavijest o izboru bit će objavljena na mrežnoj stranici Osnovne škole Sokolovac (http://www.os-sokolovac.skole.hr).

VI.

S osobnim podacima kandidata prijavljenih na natječaj postupat ćemo sukladno Općoj uredbi o zaštiti podataka (EU GDPR) i Zakonu provedbi opće uredbe o zaštiti podataka („Narodne novine“ broj 42/18.), uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

VIII.

Ovaj Javni natječaj objavit će se 06. kolovoza 2019. godine na mrežnim stranicama i oglasnoj ploči Hrvatskog zavoda za zapošljavanje i na mrežnim stranicama i oglasnoj ploči Osnovne škole Sokolovac.

RAVNATELJ:

 Saša Korkut, prof.